# Hrant Melkumian

Hrant Melkumian (en armeni: Հրանտ Մելքումյան; nascut el 30 d'abril de 1989) és un jugador d'escacs armeni que té el títol de Gran Mestre des de 2008.
A la llista d'Elo de la FIDE del maig de 2020, hi tenia un Elo de 2663 punts, cosa que en feia el jugador número 4 (en actiu) d'Armènia, i el número 78 del rànquing mundial. El seu màxim Elo va ser de 2678 punts, a la llista de setembre de 2014 (posició 61 al rànquing mundial).

## Resultats destacats en competició

El 2006, fou subcampió del món Sub-18 (el campió fou Arik Braun). El 2009, va empatar als llocs 1r–5è amb Serguei Vólkov, Andrey Rychagov, Andrei Deviatkin i Zhou Weiqi al Memorial Txigorin. El 2010 va empatar als llocs 1r–8è amb Serguei Vólkov, Viorel Iordăchescu, Eduardo Iturrizaga, Qadir Huseynov, David Arutinian, Aleksei Aleksàndrov i Tornike Sanikidze al 12è Obert de Dubai. El juliol de 2010 fou tercer a l'Obert Vila de Benasc (el campió fou Kiril Gueorguiev).
El 2011, empatà als llocs 2n–4t amb Borki Predojević i Mircea Pârligras al 41è Torneig Internacional Bòsnia a Sarajevo (el campió fou Baadur Jobava); empatà als llocs 1r–2n amb Baadur Jobava al torneig del llac Sevan, a Armènia, tot i que fou segon al desempat. També el 2011 empatà als llocs 3r–15è a la secció oberta del 15è circuit cors. El desembre de 2011 Melkumian va empatar als llocs 1r–3r amb Aleksei Dréiev i Radosław Wojtaszek al Campionat d'Europa d'escacs Blitz, disputat a Polònia, i fou primer per desempat.
El gener de 2012 va guanyar el segon campionat d'Armènia de Chess960 i el febrer del mateix any va empatar als llocs 4t-8è amb Aleksandr Khalifman, Maxim Rodshtein, Fabiano Caruana i Dmitri Andreikin a l'11è Aeroflot Open.
L'agost de 2013 participà en la Copa del Món de 2013, on tingué una mala actuació, i fou eliminat en primera ronda per Julio Granda (4-5). També el 2013, va empatar als llocs 1r-10è amb Oleksandr Moissèienko, Ievgueni Romànov, Aleksandr Beliavski, Constantin Lupulescu, Paco Vallejo, Serguei Movsessian, Ian Nepómniasxi, Aleksei Dréiev i Ievgueni Alekséiev al campionat d'Europa individual.
El febrer de 2014 va guanyar el Torneig Casino Graz a Àustria. El juny de 2014 guanyà l'obert internacional de Teplice, a la República Txeca, amb 8/9 punts i una performance de 2777.
El juliol de 2014, Melkumian va guanyar el XXXIV Obert Internacional "Vila de Benasc", per damunt de Jorge Cori i Miquel Illescas. L'agost de 2014 va guanyar l'obert de la Universitat Tècnica de Riga amb una puntuació de 7,5/9, vencent al desempat a Richard Rapport.

## Notes i referències

* 1 2 «Nota biogràfica de Hrant Melkumian» (en anglès). Chessgames.com. [Consulta: 25 desembre 2014].
* ↑ «"Rànquing d'escaquistes per federació: Armènia"» (en anglès). lloc web de la FIDE. Arxivat de l'original el 2016-12-26. [Consulta: 1r maig 2020].
* ↑ Posició al rànquing mundial i evolució Elo de Hrant Melkumian «benoni.de» (en alemany). Arxivat de l'original el 2014-12-26. [Consulta: 25 desembre 2014].
* ↑ «M.Chigorin Memorial 2009» (en anglès). FIDE, 2009. [Consulta: 14 desembre 2014].
* ↑ «Tournament report July 2010: 12th Dubai Open 2010» (en anglès). FIDE. [Consulta: 20 març 2011].
* ↑ «Resultats i classificació XXX Obert». chess-results.com. [Consulta: 15 agost 2015].
* ↑ «41st International Tournament Bosna 2011». Chess-Results.com, 12-05-2011. [Consulta: 15 maig 2011].
* ↑ Nadanian, Aixot. «Lake Sevan 2011 - Jobava wins volcanic event». ChessBase.com, 02-08-2011. [Consulta: 1r desembre 2014].
* ↑ «15th Corsican Circuit – final Anand vs Mamedyarov on Monday». ChessBase, 31-10-2011. [Consulta: 31 octubre 2011].
* ↑ «GM Hrant Melkumyan is 2011 European Blitz Champion». Chessdom, 17-12-2011. [Consulta: 24 desembre 2014].
* ↑ «Hrant Melkumyan becomes Armenia’s Chess 960 champion of 2012». PanArmenian.net, 28-01-2012. [Consulta: 29 gener 2012].
* ↑ «Aeroflot Open – Mateusz Bartel comes out on top». ChessBase.com, 16-02-2012. [Consulta: 24 desembre 2014]. (anglès)
* ↑ En aquest torneig, celebrat a l'hotel Scandic Tromsø de Tromsø, a Noruega, els finalistes es classificaven pel Torneig de Candidats de 2014.
* ↑ «Emparellaments i resultats de la Copa del Món d'escacs de 2013» (en anglès). Lloc web oficial de la Copa del món 2013. Arxivat de l'original el 2013-12-21. [Consulta: 25 desembre 2014].
* ↑ «Campionat d'Europa absolut 2013: Classificació final». chess-results.com. [Consulta: 26 desembre 2014].
* ↑ Crowther, Mark. «14th European Individual Championships 2013». The Week in Chess, 16-05-2013. [Consulta: 18 maig 2013].
* ↑ «Casino Graz International Won by Melkumyan» (en anglès). ChessBase, 24-02-2014. [Consulta: 25 desembre 2014].
* ↑ «GM Hrant Melkumyan convincing in Teplice» (en anglès). Chessdom, 23-06-2014. [Consulta: 25 desembre 2014].
* ↑ «Benasque: venció Melkumyan» (en castellà). ChessBase. [Consulta: 25 desembre 2014].